Eibarko mugarriak

Arestiburu
190 m-ra dago, Arezti baserriaren iparraldean. Amañako ikastetxearen ondoan dagoen bidetik hasita eta saihesbidearen gainetik iraganda, Untzamako zabortegira heltzean 180º biratu eskuinera, eta ondoren, Lindari menditik jaisten den mendi bizkarrean uzten digun bidea hartu. Zelaigune txiki bat igaro ondoren, metro batzuk jaitsi. Bide azpian aurkituko dugu, alanbre-hesiaren atzealdean.
Hiruki-formako oinarria, prisma itxura eta hareharriz egindako mugarria.

Arestiburu 1
Lindariren gailurretik muga jarraitu hego-mendebalderantz; goi-tentsioko dorretxo batera iritsi baino 30 m lehenago aurkituko dugu. Aurreko mugarritik 264 m-ra dago, 25º ipar-ekialderantz.
Oinarri karratua, prisma itxura eta hareharriz egina dagoen mugarria.

Arestiburu 2
Lindari muinotik aurrera jarraitu hego-mendebalderantz. Aurreko mugarritik 70 m-ra dago, 28º ipar-ekialderantz.
Oinarri karratua, prisma itxura eta hareharriz egina dagoen mugarria.

Lindariko gaña 1
Lindari muinotik aurrera jarraitu hego-mendebalderantz. Aurreko mugarritik 132 m-ra dago, 29º ipar-ekialderantz.
Oinarri karratua, prisma itxura eta hareharriz egina dagoen mugarria.

Lindariko gaña 2
Lindarira doan pista atzean utzita, 110 m inguru jarraitu mendi bizkarretik hegoalderantz. Aurreko mugarritik 274 m-ra dago, 16º ipar-ekialderantz.
Oinarri karratua, prisma itxura eta hormigoiz egina dagoen mugarria.

Lindariko gaña 3 zaharra
Lindarira doan pistatik helduta, 90 m inguru jarraitu mendi bizkarretik hegoalderantz. Aurreko mugarritik 25 m-ra dago, 12º ipar-ekialderantz.

Arestizabal hegoalde
Bertara heltzeko era errazena 8. mugarritik da. Bidezidorretik hego-mendebalderantz jarraitu 100 m inguru. Aurreko mugarritik 158 m-ra dago, 12º ipar-ekialderantz.

Arestizabal zaharra
Ermutik Elorretara igotzen, Lindarira joateko bidegurutzea baino metro batzuk aurrerago dago, atetik 24 metro ingurura. Aurreko mugarritik 105 m-ra dago, 37º ipar-ekialderantz.

Arestizabal berria
Ermutik Elorretara igotzen, Lindarira edo Kareagara joateko bidegurutzea baino metro batzuk aurrerago dago, pistaren eskuinaldean. Mugarri zaharretik 24 m-ra dago, 348º ipar-mendebalderantz.
Oinarri karratua, prisma itxura eta hormigoiz egina dagoen mugarria.

Elorretabekoa
Hesiaren barnean dago, Elorretabekoa baserriaren atzealdean (igotzerakoan eskuinaldean). Aurreko mugarritik 278 m-ra dago, 346º ipar-mendebalderantz.
Oinarri karratua, prisma itxura eta kareharriz egina dagoen mugarria.

Elorretaburu
Ermutik hasita, Elorretagoikoa baserrira heldu baino pixka bat lehenago eskuinean artadi bat dago. Artadiaren barnean dago, asfaltozko bidetik hego-ekialderantz 30 m-ra. Aurreko mugarritik 99 m-ra dago, 343º ipar-mendebalderantz.
Kareharriz eginiko mugarri hau prisma itxurako bi harriz osatuta dago, bata karratua eta bestea angeluzuzena. Elorretabekoa eta Elorretagoikoa baserrien artean dago kokatuta, artez beteriko gune batean.

Elorretagoikoa
Elorretagoikoa baserrira iritsi orduko, bidean bertan dago mugarria, baserria baino metro batzuk gorago. Aurreko mugarritik 97 m-ra dago, 0º iparralderantz.
Oinarri karratua, prisma itxura eta hormigoiz eginiko mugarria. Elorreta goikoa baserriaren parean aurki dezakegu, metro gutxi batzuk gorago.

Arrikurutz
Elorretagoikoa baserritik Urkora igotzeko bidea jarraitu, ezkerrean aurkituko dugun putzua atzean utzi eta igoera motz baten ondoren alanbre-hesiari jarraituz, azken honek 90ºko iskin bat egiten duenean gure eskuinaldean aurkituko dugu. Aurreko mugarritik 128 m-ra dago, 42º ipar-ekialderantz.

Amezti
Urkora bidean Elorretagoikua baserria pasatutakoan, eskuinera biratuko dugu ondoren pinuditik igotzen den bidezidorra hartzeko. Mugarria justu bidezidorraren hasieran dago. Aurreko mugarritik 88 m-ra dago, 17º ipar-ekialderantz.
Oinarri karratua eta prisma itxura duen mugarri hau zementuz egina dago.

Aritxuluetaburu
Belardiaren goialdean dago kokatuta, Aritxulueta baserria baino gorago. Aurreko mugarritik 135 m-ra dago, 41º ipar-ekialderantz.
Oinarri karratua, prisma itxura eta hareharriz eginiko mugarria.

Ameztiburu
Elorretatik Urkora igotzean, barrankotik Izuara doan bidea pasatutakoan, 120 m gehiago igo. Mugarria bidezidorraren eskuinaldean dago. Aurreko mugarritik 314 m-ra dago, 334º ipar-mendebalderantz.
Oinarri karratua, prisma itxura eta hareharriz eginiko mugarria.

Urkokurutzea
Elorreta baserrietatik heldu gaitezke; bidea motzagoa egiteko, Izua goialdetik joango gara. Aurreko mugarritik 313 m-ra dago, 19º ipar-ekialderantz.
Ez dago mugarririk Urkoko puntan. Horregatik, erpin geodesikoa hartu dugu erreferentzia puntu gisa. Postontzia hiru metro iparralderantz dago. Hau da Urkoko punta Eibar izatearen arrazoia.

Urrestigaña
Urkoko ipar-mendebaldeko gailurra jarraituz Auntzarterantz, Urrestiko mendi-lepoa baino pixka bat aurrerago, ate bat zeharkatu behar da, eta aurrerago eskuinaldeko bidezidorretik joan behar gara. Bidegurutze honetatik metro gutxira dago mugarria. Aurreko mugarritik 710 m-ra dago, 299º ipar-mendebalderantz.
Oinarri karratua, prisma itxura eta hareharriz egindako mugarria.

Auntzarte
Auntzarteko gailurretik 50 m inguru jarraitu iparralderantz. Aurreko mugarritik 223 m-ra dago, 337º ipar-mendebalderantz.
Angeluzuzen formako oinarria, prisma itxura eta kareharriz egindako mugarria. Mallabia, Ermua eta Eibar udalerriak banatzen ditu.

Mundiogaña
Urrestiko mendi-lepotik hasita, Auntzarteko gailurra hegoaldetik inguratzen duen bidezidorra jarraitu behar da. Mendi-lepo batera irtengo gara, eta ondoren 200 m inguru jarraitu mendi lepotik. Aurreko mugarritik 310 m-ra dago, 311º ipar-mendebalderantz.
Oinarri karratua, prisma itxura eta hareharriz egindako mugarria.

Zabaleta
Mundiogañatik Barinagara jaisten den mendilerroa jarraitu. Aurreko mugarritik 290 m-ra dago, 5º ipar-ekialderantz. Alanbre-hesiaren ondoan dago, pauso batera.
Hiruki formako oinarria, prisma itxura eta kareharriz egindako mugarria.

Zabaleta 1
Mundiogañatik Barinagara jaisten den gailurra jarraitu, bidegurutze batera iritsi arte. Bertan aurkituko dugu mugarria, eroritako txabola baten aztarnak dauden lekua baino pixka bat beherago. Aurreko mugarritik 158 m-ra dago, 342º ipar-mendebalderantz.
Oinarri karratua, prisma itxura eta kareharriz egindako mugarria.

Zabaleta 2
Mundiogañatik Barinagara jaisten den mendi-bizkarra jarraitu, eta bidearen eskuinean aurkituko dugu, bertan dagoen altzifretik 10 m-ra. Aurreko mugarritik 503 m-ra dago, 17º ipar-ekialderantz.
Oinarri karratua, prisma itxura eta kareharriz egindako mugarria.

Arraiza/Pagadibeltza
Mundiogañatik Barinagaraino jaisten den mendilerroa jarraitu, Azuntza eta Arando batzen dituen pista zeharkatu eta 150 m aurrerago aurkituko dugu. Aurreko mugarritik 237 m-ra dago, 2º ipar-ekialderantz.
Oinarri karratua, prisma itxura eta kareharriz egindako mugarria.

Arraiza/ Pagadibeltza/Txinbotxia
Mundiogañatik Barinagara jaisten den mendilerroa jarraitu. Aipatutako aldapa hasi baino lehenago dago mugarria. Aurreko mugarritik 98 m-ra dago, 23º ipar-ekialderantz.

Pagadibeltza/Tropelau
Oregi Zaharra baserritik jarraitu hego-mendebalderantz txabola batera iritsi arte. Bertatik gertu dago mugarria. Aurreko mugarritik 400 m-ra dago, 20º ipar-ekialderantz.
Oinarri karratua, enbor piramidala eta kareharriz egindako mugarria.

Oregizar
Aginaga auzotik sartzen da Oregizarra baserrira. Mugarria baserritik 30 m-ra dago ipar-ekialderantz, harrizko horma baten ondoan. Aurreko mugarritik 245 m-ra dago, ipar-ekialderantz.
Oinarri karratua eta prisma itxura duen mugarria. Kareharriz egina dago.

Amurutegi
Izuatik Barinagara jaisten den errepidea jarraituz, Aginaga bidegurutzea baino 300 m beherago hormigoizko zubi batek erreka zeharkatzen du. Bide honetatik igo, eta ez egin kasurik eskumara dagoen bideari. Ondoren, ezker aldetik, beste mendi-adar bat jaisten da Amurutegi baserri eroriaren aztarnetara. Aurrera jarraituko dugu soilgune batera iritsi arte. Mendi bizkarretik jaitsi sakonune txiki bat aurkitu arte. Tontor baten gainean dago. Aurreko mugarritik 317 m-ra dago, 128º hego-ekialderantz.
Mugarri irregularra, zakarki zizelkatua eta hareharriz egina.

Baskaranburu
Aboaga baserrien tartean dagoen bidetik igo. Haritz batera heltzerakoan, ezkerraldean dagoen atea zeharkatu, pinudiaren lautada gurutzatu eta belardira eramaten gaituen hesia pasatu. Gure ezkerrean aurkituko dugu mugarria, belardiaren mugan. Aurreko mugarritik 559 m-ra dago, 87º ipar-ekialderantz.

Gorostadiko laua
San Roman baserritik gertu San Ildefonso santutxua dago; bertatik, ekialdera doan pista hartu. Ondoren, jaisten jarraitu beharrean, igotzen den lurrezko bidea hartu, 400 m jarraitu bertatik bidegurutze batera eta txabola erori baten aztarnetara iritsi arte. Bidearen ezkerraldean dago, hurritz batzuen ondoan. Aurreko mugarritik 796 m-ra dago, 112º hego-ekialderantz.

Garaiguen
Ondorengo hiru bideak elkartzen diren bidegurutzearen eskuinaldean dago mugarria: Kalamuara igotzen dena, parlamentuko iturburura doana eta Iruturrira doana, pinudiaren ertzean. Aurreko mugarritik 929 m-ra dago, 82º ipar-ekialderantz.
Mugarriak forma irregularra du eta granitoz egina dago.

Garaiguenzelaia
Aurreko mugarritik 110 m-ra dago, 155º hego-ekialderantz.

Nebera

Zaturioko zubia

Maltzaga

Sutxuegi
Nahiko zaila da mugarri honetara heltzea. Irure auzotik ateratzen den bidea hartu mendebalderantz, ondoren egin bira ekialderantz telefonia-antenaren azpian kokatzeko. Beste sigi-saga bat egingo dugu jaistean, eta bidearen eskuinaldean aurkituko dugu. Aurreko mugarritik 274 m-ra dago, 175º hego-ekialderantz.

Iruregaña
Behin Irure auzoan kokatu garelarik, iparralderantz jarraituko dugu, azken eraikinera iritsi arte. Aurreko mugarritik 147 m-ra dago, 169º hego-ekialderantz.

Irureko plaza
Irure auzoaren plazan dago. Aurreko mugarritik 62 m-ra dago, 205º hego-mendebalderantz.

Etxetxoburu
Iruretik Illordo baserrira igotzen den asfaltatutako bideari jarraitu, eta Illordogainetik jaisten den mendi bizkarrera heltzen garenean, txabola txiki bat ikusiko dugu eskuinaldean. Txabola honen mendebaldean aurkituko dugu mugarria. Aurreko mugarritik 373 m-ra dago, 225º hego-mendebalderantz.

Illordo/Hirupago
Illordo baserritik abiatuta, mendebaldean dagoen belardian hiru pago daude. Mugarria hirurak baino pixka bat gorago dago. Aurreko mugarritik 89 m-ra dago, 205º hego-mendebalderantz.

Illordogaña 1
Illordo baserritik joatea da bide motzena. Lehenengo pista gurutzatu eta ondoren bidezidor moduko batetik jarraitu. Illordogain mendiaren hegoalde urrunean dago kokatuta, gas-hoditeria hori baten ondoan. Aurreko mugarritik 250 m-ra dago, 194º hego-mendebalderantz.

Illordogaña 2
llordo baserritik joatea da bide motzena. Lehenengo pista gurutzatu eta ondoren bidezidor moduko batetik jarraitu. Illordo gain mendiaren mendi bizkar luzearen erdian dago kokatuta, gas-hoditeria hori baten ondoan. Aurreko mugarritik 137 m-ra dago, 155º hego-ekialderantz.

Illordogaña 3
Igartuko mendi-lepotik mendiaren bizkarretik jarraituko dugu iparralderantz. Lehenengo Igartuko mugarritik pasatuko gara, eta aurrerago, bidearen eskuinaldean, Illordogaiña 3 dago, haritz gazte baten ondoan. Aurreko mugarritik 119 m-ra dago, 149º hego-ekialderantz.

Igartuzelai 1
Igartuko mendi-lepotik hasi eta mendiaren mugatik jarraitu iparralderantz. Bidearen eskuinaldean aurkituko dugu. Aurreko mugarritik 80 m-ra dago, 178º hego-ekialderantz.

Igartuzelai 2
Igartuko mendi-lepotik helduko gara ― beste aukera batzuen artean, Iruretik edo Azitaineko pistatik igo eta Loiola eta Eizkoaga baserrietatik heldu gaitezke―. Izen berdina duen txabolatik gertu dago.

Igartuzelai 3
Igartuko mendi-lepotik hegoalderantz igoko gara, 046 mugarriaren ondotik pasatuko gara eta Illordo gailurrera heldu baino lehen bidezidorraren eskuinaldean aurkituko dugu. Aurreko mugarritik 172 m-ra dago, 169º hego-ekialderantz.

Pagobedeinkatua
Illordoko gailurretik.

Pagomakur
Igartuko mendi-lepotik hegoalderantz igotzen den eta Illordo mendia ezkerretik inguratzen duen bidea jarraitu, lautada batera iritsi arte. Bidearen ezkerraldean aurkituko dugu. Illordo mendiaren gailurretik 185 m-tara dago, 210º hego-mendebalderantz.

Santutxutrangua
Igartuko mendi-lepotik gatozela, 049 mugarria atzean lagata hego-mendebaldetik jarraitu, mugak egiten duen bidetik. Ezkerraldean aurkituko dugu. Aurreko mugarritik 125 m-ra dago, 219º hego-mendebalderantz.
Oinarri karratuko eta prisma itxurako hormigoizko mugarria.

Santutxuzabala
Igartuko mendi-lepotik gatozela, 049 eta 050 mugarriak atzean lagata hego-mendebaldetik jarraitu, mugak egiten duen bidetik. Ezkerraldean aurkituko dugu, urki gazte baten ondoan. Aurreko mugarritik 183 m-ra dago, 203º hego-mendebalderantz.

Santutxu Aingeruguarda
Igartuko mendi-lepotik heldu ahal gara bertara, aurreko mugarrietara heltzeko deskribatutako bidetik. Aurreko mugarritik 234 m-ra dago, 205º hego-mendebalderantz. Azurtzatik heldu gaitezke ere, Topinburu inguratzen duen pista eskuinaldetik jarraituz.
Oinarri hirukia, prisma itxura eta kareharriz egindako mugarria. Mugarriak Eibar, Soraluze eta Bergara banatzen ditu.

Santutxueta
Aurreko kasuan bezala, bi aukerak proposatzen ditugu: Igartuko mendi-lepotik edo Azurtzatik. Aurreko mugarritik 85 m-ra dago, 203º hego-mendebalderantz.
Oinarri angeluzuzena, prisma itxura eta bi hareharriz eginiko mugarria.

Kiñarra
San Salbadorreko ermitatik heldu gaitezke, Topinburura igotzen den bidezidorrari jarraituz. Salbadorekurutzea atzean utzita, zelaigunean ezkerreko bidea hartuko dugu. Gure bidea baino beherago, paraleloki, beste bide bat dago. Bi bideen artean bi edo hiru pago daude, eta mugarria horien ondoan dago. Azurtzatik ere heldu gaitezke. Lehenengo San Salbadorrera doan bidea hartuko dugu, ondoren bide hori utzi eta eskuinetik jarraituko dugu. Metro batzuk aurrerago ezkerrean dagoen beste bide batetik segituko dugu, San Salbadorrera eta Topinburura joateko bidearekiko paralelo dagoena. Salbadorekurutzea mugarria aurkitu arte jarraitu. Ondoren, aurreko puntuan azaldutakoa egin.

Salbadorkurutzea
San Salbador ermitatik heldu gaitezke, Topinburura igotzen den bidezidorrari jarraituz. Mendi-bizkarra zeharkatzen duen pistaren beheko aldean dago. Azurtzatik ere heldu gaitezke. Lehenengo San Salbadorrera doan bidea hartuko dugu, ondoren bide hori utzi eta eskuinaldetik jarraituko dugu. Metro batzuk aurrerago ezkerrean dagoen beste bide batetik segituko dugu, San Salbadorrera eta Topinburura joateko bidearekiko paralelo dagoena.
Hasiera batean mugarri honek oinarri laukizuzena eta prisma itxura zuen, eta hareharriz eginda zegoen.

Sarroi
Mugarri honetara heltzeko bide egokiena Azurtzatik joatea da. 054 mugarrira heltzeko deskribatu den ibilbide bera jarraitu behar da. Antzina harrobia zen sakonune bat pasatu ondoren aurkituko dugu, bidetik beherantz 10 metro ingurura. Aurreko mugarritik 175 m-ra dago, 214º hego-mendebalderantz.
Oinarri laukizuzena, prisma itxura eta hareharriz egindako mugarria.

Sarroi 1
Mugarri honetara heltzeko bide egokiena Azurtzatik joatea da. 054 mugarrira heltzeko deskribatu den ibilbide bera jarraitu behar da. Basoko bi pisten elkargunean dago, eta bidearen beheko aldean. Aurreko mugarritik 313 m-ra dago, 218º hego-mendebalderantz.
Oinarri laukizuzena eta prisma itxura duen mugarria. Lurperatuta dago, eta lurpetik ateratzerakoan muga soilik ikusten dugu goiko aldean.

Bergaretxelarrea
Azurtzatik San Salbadorrera doan bidea hartu; bidearen ezkerraldean aurkituko dugu (orain hiru bat metro beherago dago). Aurreko mugarritik 212 m-ra dago, 238º hego-mendebalderantz.
Oinarri laukizuzena, prisma itxura eta hareharriz egindako mugarria.

Bergaretxelarrea 1
Azurtzara doan errepidearen eta Unbetik jaisten den bidearen arteko elkargunetik, mendebalderantz 55 m-ra dago. Aurreko mugarritik 162 m-ra dago kokatuta, 214º hego-mendebalderantz.
Oinarri laukizuzena, prisma itxura eta hareharriz egindako mugarria.

Asurtzaiturriburua
Soraluzetik Asurtzara igotzen, Unbeko bidetik jaistean aurkitzen dugun bidegurutzea atzean lagata, gure ezkerraldean bi zelai banatzen dituen landaresi bat ikusiko dugu. Landaresiaren norabidea jarraitu behar dugu iparralderantz, eta errepidetik 45 m-ra aurkituko dugu mugarria. Aurreko mugarritik 123 m-ra dago, 218º hego-mendebalderantz.
Oinarri karratua, prisma itxura eta hareharriz egindako mugarria. Mugarriak Eibar, Bergara eta Elgeta banatzen ditu.

Asurtzako iturria
Asurtzako iturria aurreko mugarriaren iparraldean dago; eta hura identifikatzeko, garbitegi zaharraren aztarnak daude. Mugarria iturritik pare bat metrora dago, mendebaldean. Aurreko mugarritik 65 m-ra, 320º ipar-mendebalderantz.

Santiagozarra

Unbe
Azurtzatik edo Eibarretik ere heldu gaitezke bertara. Azurtzan gaudenean Galdaramiñora doan pistatik igoko gara. Ondoren, gorago, pista bat igaro beharko dugu, eta mendi-mazelaren hegaletan zehar ibiliz mugarrira helduko gara. Eibartik heltzeko, Unbetik Azurtzara doan bidea hartuko dugu. Altamirako zelaigunera iritsitakoan, mendi bizkarretik igotzen hasiko gara mugarriarekin topo egin arte. Aurreko mugarritik 160 m-ra dago, 296º ipar-mendebalderantz.
Oinarri karratua, prisma itxura eta kareharriz egina dagoen mugarria.

Laupago
Unbetik abiatuta eta Galdaramiñoko bidetik igota, mendi bizkarrera iristerakoan hego-mendebalderantz egin bira eta tontorrerantz igo. Gure ezkerraldean aurkituko dugu. Aurreko mugarritik 742 m-ra dago, 298º ipar-mendebalderantz.
Oinarri karratua, prisma itxura eta kareharriz egina dagoen mugarria.

Burrukaleku

Pagobakarra
Unbetik abiatuta eta Galdaramiñoko bidetik igota, mendi bizkarrera iristerakoan eskuinera egin bira eta aurrera jarraitu gas hodi bat aurkitu arte. Aurreko mugarritik 410 m-ra dago, 318º ipar-mendebalderantz.

Burdinkurutz
Elgetako errepidean kokatuko gara. Isasiko okindegian hasten den errepide zuzena igo ondoren, bi bihurgune aurrerago gure ezkerraldean pista bat aurkituko dugu. Mendilerrora iritsi arte jarraituko dugu, eta bertatik 20 bat metro jaitsiko ditugu. Lurrean botata aurkituko dugu mugarria. Aurreko mugarritik 317 m-ra dago, 289º ipar-mendebalderantz.

Kamiñondo
Elgetako errepideari jarraituz, okindegiaren ostean dagoen tarte zuzenaren bukaeran aurkituko dugu mugarria, eskuinaldean.
Kareharrizkoa, prismatikoa eta oinarri karratukoa.

Iburrerreka

Olaerreaga
Lurralde-muga, N-634 errepidea.
Triangelu-formako oinarria eta prisma itxura dauka, eta goiko aldea borobilduta dago. Pentsatzen dugu kareharriz egina dagoela. Gorriz eta zuriz margotuta dago.

Katillukoa
Ego ibaiaren ezkerraldean dago eta Katillu izeneko etxearen atzealdean.

Katilluko etxeburua